Școala on-line se prelungește cu încă două săptămâni, până de Crăciun. DOCUMENT.
Școala on-line a fost prelungită până pe 23 decembrie. Decizia a fost luată luni de Guvern. Decizia vine în urma unei propuneri a Comitetului Naţional pentru Situaţii de Urgenţă.
Guvernul a decis, luni, ca școlile și grădinițele să funcționeze on-line încă două săptămâni, până la data de 23 decembrie.Decizia a fost luată în baza cifrelor care indică numărul mare de persoane infectate cu coronavirus. În documentul Executivului se invocă și implementarea deficitară a măsurilor de prevenire a răspândirii noului virus, interacțiunea intensă și presiunea existentă asupra sistemului sanitar.Elevii nu au mai mers la școala din 9 noiembrie, iar cursurile s-au desfășurat exclusiv online.